Diari Oficial de la Generalitat Valenciana


Sumari del DOGV 3764, del 05-06-2000 (2000/3824)

RESOLUCIÓ de 9 de març de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual número 41 del Pla General d'Elda.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3824


Data del document
:   09-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Elda
    * pla d'urbanisme

RESOLUCIÓ de 9 de març de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual número 41 del Pla General d'Elda. [2000/3824]
  
Vist el projecte de modificació puntual número 41 del Pla General d'Ordenació Urbana d'Elda (Alacant), i del qual resulten els següents:
  
Antecedents de fet
  
Primer
  
L'Ajuntament d'Elda, en la sessió plenària celebrada el dia 26 de maig de 1999, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, d'1 d'abril de 1999 i en un dels diaris de més difusió provincial el 14 de març de 1999. No es van presentar al·legacions.
  
Segon
  
La documentació està integrada per memòria informativa i justificativa i plànols de l'estat actual i modificat, en el mateix format del pla general.
  
Tercer
  
La Comissió Territorial d'Urbanisme d'Alacant, en la sessió celebrada el dia 22 de desembre de 1999, va adoptar l'acord d'emetre un informe favorable sobre la modificació núm. 41 d'Elda i va proposar al conseller d'Obres Públiques, Urbanisme i Transports l'aprovació definitiva.
  
Fonaments de dret
  
Primer
  
Respecte del procediment, en el cas present, s'han observat les prescripcions legalment establertes per a la tramitació dels plans generals d'aquesta mena, que estan constituïdes pels articles 38 i següents per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, la documentació està completa i s'han sol·licitat els diferents informes preceptius.
  
Segon
  
La documentació està completa als efectes del compliment del que estableix l'article 27 de la LRAU i el seu desplegament reglamentari.
  
Tercer
  
Quant al fons de l'assumpte, la modificació consisteix a situar l'ús d'aparcament en el subsòl de les zones verdes que resulten de l'execució de les unitats d'actuació 20A, 20B i 28 del Pla General d'Ordenació Urbana.
  
Es justifica la proposta en les normes urbanístiques del Pla General d'Ordenació Urbana, títol II, capítols 6 i 7, que permeten situar aquest ús en el subsòl de les zones verdes o sistemes de parcs i jardins urbans, determinació que es va fer extensiva al subsòl dels sistemes complementaris recollits en les normes, per resolució del conseller d'Obres Públiques, Urbanisme i Transports de 22 de febrer de 1991, que aprovava la modificació núm. 8 del Pla General d'Elda.
  
L'ús d'aparcament en aquestes circumstàncies té el caràcter de complementari dins dels equipaments. Atés que no s'augmenta el volum edificable, no cal mesures compensatòries (article 55.3 de la Llei Reguladora de l'Activitat Urbanística).
  
La modificació es materialitza dibuixant la clau P sobre les zones verdes que resulten de l'execució de les unitats d'actuació 20 A, 20 B i 28 del Pla General d'Ordenació Urbana, que són per a les quals es pretén aquest ús.
  
Tercer
  
El conseller d'Obres Públiques Urbanisme i Transports és competent per a resoldre sobre l'aprovació definitiva dels instruments de planejament, de conformitat amb el que estableixen els articles 55.1 i 39 de la LRAU, en relació amb els articles 6.d i 9.1 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de disposicions de general i pertinent aplicació, resolc:
  
Aprovar definitivament la modificació puntual núm. 41 del Pla General d'Elda.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 9 de març de 2000.- El conseller d'Obres Públiques, Urbanisme i Transports: José Ramón García Antón.